[Разрешаване на външни връзки към база данни](/bg/kb/view/razreshavane_na_vanshni_vrazki_kam_baza_danni_1 "Разрешаване на външни връзки към база данни")

 По подразбиране всички MySQL потребители имат достъп до MySQL сървъра за бази данни локално чрез скриптове, качени на сървъра. Ако желаете да управлявате дадена база данни чрез приложение, инсталирано на Вашия компютър (напр. NaviCat, MySQL Front, MySQL Control Center или Query Browser), трябва да разрешите външните връзки за съответния MySQL потребител.
На нашите сървъри можете да разрешите/забраните отдалечения достъп на ниво MySQL потребител. Ако Вашият MySQL потребител има достъп до няколко бази данни, то разрешаването на външни връзки ще позволи на този потребител да достъпва всички бази данни, с които е асоцииран.
Разрешаване на отдалечен достъп за MySQL потребител
За да разрешите външните връзки за MySQL потребител на нашите сървъри, следвайте тези стъпки:

Отворете раздел MySQL бази данни във Вашия хостинг Контролен панел.
Изберете таб MySQL потребители.
Натиснете бутон Редактирай () до MySQL потребителя, за когото желаете да разрешите отдалечения достъп.
Изберете опцията Включи за настройката Външни връзки.
Натиснете бутон Изпрати.

След като включите външните връзки, MySQL потребителят ще може да усъществява отдалечен достъп (напр. от Вашия компютър чрез MySQL Control Center или MySQL Front) с всички бази данни, с които е асоцииран.
MySQL настройки за отдалечен достъп
Можете да откриете името на MySQL сървъра и порта, които да използвате във Вашия MySQL клиент, в информационното поле MySQL настройки на раздел MySQL бази данни в хостинг Контролния панел.
Отдалечен достъп и MySQL views
Ако използвате views във Вашата MySQL база данни, включването/изключването на външните връзки за Вашия главен MySQL потребител може да доведе до проблеми с тези views, заради промяна в достъпа. Поради тази причина Ви Съветваме да използвате отделен MySQL потребител за външни връзки, ако изполвате MySQL views в някоя от Вашите бази данни.
 